Palatul Buckingham a început să planifice înmormântarea Regelui Charles al III-lea, după ce monarhul britanic a primit recent un diagnostic crunt, conform Geo News.
Potrivit unei surse din Palatul Buckingham, planurile pentru funeraliile monarhului domnitor sunt deja stabilite după ce acesta a fost diagnosticat cu cancer în ianuarie.
Conform surselor, cortegiul său funerar va fi numit "Operațiunea Menai Bridge", denumită așa după primul pod din fier suspendat din Anglesey, Țara Galilor. Ceremonia mamei sale, Regina Elisabeta, a fost botezată "Operațiunea London Bridge".
După ce monarhul britanic a fost diagnosticat cu boala gravă, cancer, persoane din interiorul familiei regale au împărtășit mai multe detalii despre planurile de înmormântare ale lui Charles, care sunt de "priorități oportune". "Unii cred că cancerul lui Charles este mai grav decât se spune", au declarat aceștia.
Potrivit informatorului, "Operațiunea Menai Bridge" include transferul corpului lui Charles din sala tronului de la Palatul Buckingham la Westminster Hall. Nouă zile mai târziu, va avea loc înmormântarea oficială în cavoul regal de la Castelul Windsor.
"Va avea tot fastul care se cuvine unui monarh britanic", a adăugat sursa.
Planurile de înmormântare vin după ce regelui i s-ar mai fi dat doar doi ani de trăit. "Regele Charles este mult mai bolnav decât lasă palatul să se înțeleagă și, pur și simplu, nu mai este în stare să își conducă familia, interesele coroanei și să îndeplinească îndatoririle zilnice", a dezvăluit o altă sursă.
Și Prinţesa Kate, soţia Prinţului William, suferă de cancer. "În ianuarie, am suferit o intervenție chirurgicală abdominală majoră la Londra și, la momentul respectiv, s-a crezut că afecțiunea mea era necanceroasă. (...) Operația a fost un succes. Cu toate acestea, testele efectuate după operație au descoperit că fusese prezent un cancer. Prin urmare, echipa mea medicală m-a sfătuit să urmez o cură de chimioterapie preventivă și acum mă aflu în primele etape ale acestui tratament", a declarat Catherine, în vârstă de 42 de ani, care este căsătorită cu moștenitorul tronului britanic, prințul William.
Încoronat la vârsta de 73 de ani, regele Charles al III-lea a ajuns pe tronul Marii Britanii la 6 mai 2023, după moartea mamei lui, Regina Elisabeta, la 8 septembrie 2022.